Einn mikilvægur þáttur í að koma gjaldþrota Íslandi á lappirnar er að samþykkja Icesave samkomulagið . Þetta er því miður illskásti kosturinn . Það er vissulega forvitnilegt að vita hvað myndi gerast ef samkomulagið yrði fellt . Þá myndast nýr meirihluti á Alþingi um málið og sá meirihluti gæti kosið nýja samninganefnd . Í slíkri nefnd ættu þeir , sem harðast hafa gagnrýnt , að eiga sæti . Því miður gæti sú forvitni reynst þjóðinni afar dýrkeypt og dregið mál á langinn og jafnvel leitt til einangrunar . Hitt er annað mál að þjóðin mætti draga einhvern lærdóm af þeim hamförum sem stjórnarfar síðustu ára leiddi yfir hana , en það virðist hún ekki gera . Dæmi : Cecilsson hf , Grundarfirði , virðast hafa forðað skipum og kvóta undan veðkalli en skilið eftir skuldir upp á 7 , 5 milljarða fyrir íslenska skattgreiðendur að greiða . Ætla yfirvöld ekki að afturkalla þennan gjörning og taka þessi verðmæti upp í skuldina ? Sama hefur gerst með Eimskip og fleiri fyrirtæki . Á sama tíma og skattgreiðendum er gert að greiða gríðarlegar óreiðuskuldir er þetta að gerast . Þetta má þjóðin ekki sætta sig við . Tafarlausar aðgerðir , takk . Þá vil ég benda á að fyrrverandi ráðuneytisstjóri í fjármálaráðuneytinu gerðist sekur um misnotkun á innherjaupplýsingum og hagnaðist gífurlega á því . Hann er enn í trúnaðarstöðu fyrir ríkið sem ráðuneytisstjóri nú í menntamálaráðuneytinu ! Þetta er ekki hægt að bjóða þjóðinni . Það er lykilatriði að þessi aðilar sem svo augljóslega eru að auðgast með ólöglegum hætti sæti refsingu . Þannig fást mikilvægir aðilar til samstarfs , annars ekki . Ef ekki verður refsað öðrum til viðvörunar þá mun ekkert breytast og ástandið verða þjóðinni illviðráðanlegt . Pétur